Pasvalio rajono savivaldybės administracijos

direktoriaus

2023 m. vasario 9 d. įsakymo Nr. DV-131

10 priedas

**JONIŠKĖLIO MIESTO SENIŪNIJOS VALYTOJO (9112 09)**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Joniškėlio miesto seniūnijos (toliau – Seniūnija) valytojas (9112 09) (toliau – darbuotojas) pagal pareigybių grupę yra darbuotojas.

2. Pareigybės lygis – D.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. išmanyti sanitarijos ir higienos reikalavimus;

3.2. žinoti priskirto inventoriaus, įrankių, mechanizmų, mažosios mechanizacijos priemonių (vežimėlių, karučių ir panašių priemonių) technines charakteristikas, paskirtį, naudojimo tvarką bei reikalavimus, plovimo ir dezinfekcijos priemonių paskirtį, koncentraciją, naudojimo būdus ir taisykles, valomų pastato patalpų plotus ir jų paskirtį, darbų atlikimo nuoseklumą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. atlieka jam priskirtų pastato patalpų kasdieninę priežiūrą: šluoja, valo ar siurbia dulkių siurbliu, plauna ir blizgina grindis; valo drėgnu skuduru grindų apvadus, laiptų turėklus, palanges, patalpose esančius baldus, sienas, ir kitas interjero detales; ne rečiau kaip kartą per mėnesį nuvalo langų stiklus ir nuplauna jų rėmus; vėdina patalpas; išvalo buitines atliekas ir šiukšles iš kabinetų, pagalbinių patalpų, koridoriaus, tualeto; kasdien išneša atliekas ir šiukšles į nustatytą sandėliavimo vietą; dezinfekcinėmis priemonėmis valo tualetą, koridorių ir kitas tarnybines bei pagalbines patalpas; sanitarinėse patalpose keičia rankšluosčius, tualetinį popierių; patalpose laisto gėles, nuvalo nuo jų lapų dulkes; sutvarko darbo inventorių ir sandėliuoja jį nustatytoje pagalbinėje patalpoje;

4.2. baigęs darbą uždaro langus, išjungia elektrą, patikrina, ar nėra paliktų įjungtų elektros prietaisų, įjungia signalizaciją, užrakina patalpų duris;

4.3. savo darbo metu užtikrina patalpų ir materialinių vertybių apsaugą; užtikrina, kad nebūtų išmesti dokumentai ir daiktai, esantys valomoje patalpoje;

4.4. valo, tvarko ir prižiūri priskirtus gatvių ir šaligatvių plotus; nuo priskirtų šaligatvių ir 1 m gatvės ploto nuo šaligatvio nušluoja įvairias šiukšles, lapus ir juos supila į tam skirtą sandėliavimo vietą;

4.5. valo sniegą ir ledą nuo priskirtų šaligatvių, inžinerinių tinklų dangčių, lietaus kanalizacijos, vandens surinkimo šulinėlių grotelių, esančių valomoje teritorijoje;

4.6. pavasarį ir rudenį 1 m gatvės ploto nuo šaligatvio grandikliu nuvalo purvą ir jį surenka į krūvas;

4.7. baigęs darbą, sutvarko inventorių ir sandėliuoja jį nustatytoje pagalbinėje patalpoje, o sugedusius ar sulūžusius grandiklius, kastuvus grąžina suremontuoti;

4.8. imasi priemonių ir pagal galimybes bei kompetenciją šalinti priežastis, galinčias sukelti traumas bei avarijas prižiūrimoje teritorijoje ir patalpose, pastebėjęs patalpose esančių įrenginių sugadinimą, nedelsiant informuoja Seniūnijos darbo organizavimo inžinierių ir Seniūnijos seniūną;

4.9. praneša Seniūnijos seniūnui apie pastebėtus darbuotojų saugos ir sveikatos, gaisrinės saugos taisyklių pažeidimus; įvykus nelaimingam atsitikimui, apie įvykį praneša Seniūnijos seniūnui;

4.10. vykdo kitus nenuolatinio pobūdžio su Seniūnijos veikla susijusius pavedimus.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Darbuotojas yra tiesiogiai pavaldus ir atskaitingas Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

Susipažinau, sutinku ir vykdysiu:

Darbuotojas:

(parašas)

(vardas, pavardė)

(data)